Návrh

K o m u n i ké

k Správe o stave ochrany práce a o činnosti orgánov štátnej správy v oblasti inšpekcie práce za rok 2000

	Vláda Slovenskej republiky na svojom zasadaní.......................... prerokovala a zobrala na vedomie Správu o stave ochrany práce a o činnosti orgánov štátnej správy v oblasti inšpekcie práce za rok 2000 (ďalej „Správa“).

	Správa hodnotí stav a vývoj bezpečnosti práce, pracovnej úrazovosti a pracovné podmienky na základe poznatkov orgánov inšpekcie práce Národného inšpektorátu práce (MPSVR SR) a Hlavého banského úradu (MH SR). Hodnotenie pracovných podmienok a ochorení podmienených prácou bolo v prerokovanej správe vypracované na základe poznatkov  orgánov štátneho zdravotného dozoru Ministerstva zdravotníctva a dodržiavanie pracovnoprávnych predpisov a predpisov o zamestnanosti z poznatkov Národného úradu práce.

	Stav a vývoj bezpečnosti práce, napriek zníženiu pracovnej úrazovosti a chorôb z povolania , nemožno ako vyplýva zo správy hodnotiť pozitívne. Nepriaznivý dopad v tejto oblasti majú stále dôsledky ekonomickej a spoločenskej transformácie, ale aj výskyt nových zdravotných rizík v pracovných procesoch.

	Z hodnotení obsiahnutých v prerokovávanej správe vyplývajú nedostatky, na ktoré sa kompetentné orgány dozoru zameriavajú a hľadajú najúčinnejšie formy ich riešenia a prevencie. K zlepšeniu by mali prispieť aj zmeny, ktoré sa uskutočnili prijatím novej legislatívy, najmä zákona č. 95/2000 Z.z. ako i novely zákona č. 330/1996 Z.z.

	Nepriaznivý stav vyplýva najmä z toho,  že odborní zamestnanci a manažment BOZP nie sú súčasťou vrcholového manažmentu, pretrváva nízke právne vedomie zamestnávateľov , nie sú stanovené jednoznačné ciele zamestnávateľských subjektov v tejto oblasti, obmedzujú sa nevyhnutné výdavky na BOZP, absentuje efektívny ekonomický tlak na zamestnávateľov, používajú sa fyzicky a morálne opotrebované technické zariadenia.